
Ehitusloa väljastamisest keeldumine (Pähklimäe tn 4)
1. ASJAOLUD JA MENETLUSE KÄIK
KÜ Pähklimäe 4 juhatuse liige Ljudmila Vdovina on 07.04.2010. a esitanud ehitusloa taotluse Pähklimäe tn 4 korterelamu fassaadide osaliseks rekonstrueerimiseks. Samuti koos ehitusloa taotlusega on laekunud seadusega ettenähtud korras kooskõlastatud ehitusprojekt ja riigilõivu maksekorraldus. 

Projekti  menetluse käigus on avastatud, et esitatud dokumentatsioon on puudulik. Sealhulgas ei ole täidetud ehitusseaduse § 23 lõige 11 nõuded: ehitusloa taotluse esitab maaüksuse või ehitise omanik või ehitise kaasomanik kaasomanike enamuse otsuse kohaselt, kui sellele enamusele kuulub suurem osa ühises asjas, või korteriomanik korteriomanike häälteenamuse alusel. Kiri nr 1-12/571 ehitusloa taotluse puuduste kohta on saadetud taotlejale 15.04.2010. a. Vastuvõttu ajal Ljudmila Vdovina´le oli täiendavalt  suuliselt selgitatud kõik puudused esitatud dokumentides.
Ehitusseaduse § 24 lõige 2 kohaselt kui ehitusloa taotlemisel esitatud dokumendid on puudulikud, võimaldab ehitusloa väljastaja ehitusloa taotlejal puudused kõrvaldada, määrates selleks taotlejale tähtaja, mis ei või olla lühem kui viis tööpäeva. Avastatud puuduste kõrvaldamiseks määratud tähtaeg oli hiljemalt 01. juuli 2010. a. Määratud tähtaja möödumisel KÜ Pähklimäe juhatuse liige Ljudmila Vdovina korduvalt on suuliselt lubanud esitada puudusteta dokumendid.
Seega ei ole Narva Linnavalitsusel võimalik väljastada ehitusluba Pähklimäe tn 4 korterelamu fassaadide osaliseks rekonstrueerimiseks, kuna taotleja poolt ei ole täidetud tänaseks päevaks ehitusloa saamise eeldused vastavalt ehitusseadusele.
2.    ÕIGUSLIKUD ALUSED

2.1.   Ehitusseaduse § 24 lõike 1 punkti 5 kohaselt  ehitusloa väljastamisest keeldutakse, kui ehitusloa taotlus ei vasta nõuetele.

2.2.   Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Keelduda ehitusloa väljastamisest Pähklimäe tn 4 korterelamu fassaadide osaliseks rekonstrueerimiseks.
4. RAKENDUSSÄTTED
4.1.   Käesolev korraldus jõustub seadusega ettenähtud korras.
4.2.   Arhitektuuri- ja Linnaplaneerimise Ametil teha käesolev korraldus teatavaks Pähklimäe tn 4 kinnistu omanikele.
4.3.   Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

